חוק המרכז למורשת יהדות אתיופיה

{{ח:התחלה}}
{{ח:כותרת|חוק המרכז למורשת יהדות אתיופיה, התשע״ב–2012}}

{{ח:פתיח-התחלה}}
{{ח:מאגר|2000422}} {{ח:תיבה|ס״ח תשע״ב, 323|חוק המרכז למורשת יהדות אתיופיה|https://fs.knesset.gov.il/18/law/18_lsr_300887.pdf}}; {{ח:תיבה|תשע״ג, 32|ת״ט}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרת החוק}}

{{ח:פנימי|פרק ב|פרק ב׳: פרשנות}}

{{ח:פנימי|פרק ג|פרק ג׳: המוסדות}}

{{ח:פנימי|פרק ג סימן א|סימן א׳: המרכז}}

{{ח:פנימי|פרק ג סימן ב|סימן ב׳: המכון}}

{{ח:פנימי|פרק ג סימן ג|סימן ג׳: הארכיון}}

{{ח:פנימי|פרק ד|פרק ד׳: הוראות כלליות}}

{{ח:קטע2|פרק א|פרק א׳: מטרת החוק}}

{{ח:סעיף|1|מטרת החוק}}
{{ח:ת}} מטרתו של חוק זה להקים מרכז לחקר מורשת יהדות אתיופיה.

{{ח:קטע2|פרק ב|פרק ב׳: פרשנות}}

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”הארכיון“ – ארכיון המרכז שהוקם לפי {{ח:פנימי|סעיף 26|סעיף 26}};
{{ח:ת|סוג=הגדרה}} ”הגנז“, ”הגנזך“, ”חומר ארכיוני“ ו”מוסד ממוסדות המדינה“ – כהגדרתם {{ח:חיצוני|חוק הארכיונים|בחוק הארכיונים, התשט״ו–1955}} (להלן – חוק הארכיונים);
{{ח:ת|סוג=הגדרה}} ”המכון“ – המכון לחקר מורשת יהדות אתיופיה שהוקם לפי {{ח:פנימי|סעיף 19|סעיף 19}};
{{ח:ת|סוג=הגדרה}} ”המרכז“ – מרכז לחקר ושימור מורשת יהדות אתיופיה;
{{ח:ת|סוג=הגדרה}} ”מוסד מוכר“ ו”המועצה להשכלה גבוהה“ – כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”השר“ – שר התרבות והספורט.

{{ח:קטע2|פרק ג|פרק ג׳: המוסדות}}
{{ח:קטע3|פרק ג סימן א|סימן א׳: המרכז}}

{{ח:סעיף|3|הקמת המרכז}}
{{ח:תת|(א)}} יוקם מרכז לחקר ולשימור מורשת יהדות אתיופיה.
{{ח:תת|(ב)}} המרכז יכלול את המכון והארכיון.
{{ח:תת|(ג)}} המרכז יפעל, בין השאר, לאיסוף ולמיפוי של המחקר הקיים ושל חומר ארכיוני בנוגע למורשת יהדות אתיופיה ולריכוז הפעילות שנעשתה בתחום חקר מורשת יהדות אתיופיה, לרבות תיעוד לגבי יוחסין.

{{ח:סעיף|4|מעמד המרכז}}
{{ח:תת|(א)}} המרכז הוא תאגיד.
{{ח:תת|(ב)}} המרכז הוא גוף מבוקר כמשמעותו {{ח:חיצוני|חוק מבקר המדינה|בחוק מבקר המדינה, התשי״ח–1958 [נוסח משולב]}}.

{{ח:סעיף|5|המועצה|תיקון: תשע״ג}}
{{ח:תת|(א)}} למרכז תהיה מועצה בת 13 חברים, שימנה השר, ואלה חבריה:
{{ח:תתת|(1)}} נציג השר, מקרב עובדי משרדו;
{{ח:תתת|(2)}} נציג השר לקליטת העלייה, מקרב עובדי משרדו;
{{ח:תתת|(3)}} נציג שר החינוך, מקרב העובדים הבכירים במשרדו;
{{ח:תתת|(4)}} הגנז או עובד הגנזך, לפי המלצת הגנז;
{{ח:תתת|(5)}} שלושה אנשי אקדמיה בעלי מומחיות בתחומים הנוגעים לפעילות המרכז, לאחר התייעצות עם המועצה להשכלה גבוהה, שאחד מהם ימונה בהמלצת יד יצחק בן צבי לפי {{ח:חיצוני|חוק יד יצחק בן צבי|חוק יד יצחק בן צבי, התשכ״ט–1969}};
{{ח:תתת|(6)}} נציג בית התפוצות לפי {{ח:חיצוני|חוק בית התפוצות|חוק בית התפוצות, התשס״ו–2005}};
{{ח:תתת|(7)}} חמישה נציגי ציבור, ובהם –
{{ח:תתתת|(1)}} שלושה מחברי ארגונים המייצגים את העדה האתיופית;
{{ח:תתתת|(2)}} קייס שימונה בהמלצת השר לשירותי דת;
{{ח:תתתת|(3)}} רב העוסק בתחום מורשת יהדות אתיופיה, לפי המלצת מועצת הרבנות הראשית לפי {{ח:חיצוני|חוק הרבנות הראשית לישראל|חוק הרבנות הראשית לישראל, התש״ם–1980}}.
{{ח:תת|(ב)}} שליש לפחות מחברי המועצה יהיו מקרב יוצאי אתיופיה או צאצאיהם.

{{ח:סעיף|6|יושב ראש המועצה}}
{{ח:ת}} המועצה, באישור השר, תמנה את היושב ראש ואת ממלא מקומו הקבוע, מבין חברי המועצה המנויים {{ח:פנימי|סעיף 5|בפסקאות (5) או (7) שבסעיף 5(א)}}.

{{ח:סעיף|7|תפקידי המועצה}}
{{ח:ת}} תפקידי המועצה הם:
{{ח:תת|(1)}} לקבוע את מדיניותו הכללית של המרכז ולהתוות את קווי הפעולה שלו;
{{ח:תת|(2)}} לאשר את תקציב המרכז ואת תכנית העבודה השנתית שלו;
{{ח:תת|(3)}} לקבל דוחות על פעילות המרכז ממנהל המרכז, לפקח על ביצוע פעילות המרכז ולהגיש לשר, אחת לשנה, דוח פעילות שנתי שהוגש לה לפי {{ח:פנימי|סעיף 16|סעיף 16(ב)(5)}};
{{ח:תת|(4)}} לדון בדוחות שהמבקר הפנימי של המרכז יגיש לה ולקבל החלטות בעניינם.

{{ח:סעיף|8|סדרי עבודת המועצה}}
{{ח:תת|(א)}} המועצה תתכנס ארבע פעמים בשנה לפחות.
{{ח:תת|(ב)}} יושב ראש המועצה ינהל את ישיבותיה; הוא יזמן את ישיבות המועצה ויקבע את מועדן, את מקומן ואת סדר יומן.
{{ח:תת|(ג)}} המועצה תקבע את סדרי עבודתה, ככל שלא נקבעו לפי חוק זה.

{{ח:סעיף|9|פיזור המועצה}}
{{ח:תת|(א)}} ראה השר כי המועצה אינה ממלאת את תפקידה באופן נאות, יודיע לה בהודעה בכתב שישלח ליושב ראש המועצה, כי אם בתוך מועד שיקבע לא תמלא המועצה את המוטל עליה בהתאם להוראות חוק זה כפי שפירט השר בדרישתו, יפזר את המועצה.
{{ח:תת|(ב)}} לא מילאה המועצה את שהוטל עליה כאמור בסעיף קטן (א), בתוך המועד שקבע השר בהודעתו, רשאי השר להורות על פיזור המועצה.

{{ח:סעיף|10|כינון מועצה חדשה}}
{{ח:ת}} החליט השר לפזר את המועצה כאמור {{ח:פנימי|סעיף 9|בסעיף 9}}, תמונה מועצה חדשה, בדרך הקבועה {{ח:פנימי|סעיף 5|בסעיף 5}}, בתוך שישים ימים מיום הפיזור.

{{ח:סעיף|11|החזר הוצאות}}
{{ח:ת}} חבר המועצה לא יקבל מהמרכז שכר בעד שירותו, אך חבר המועצה שאינו עובד המדינה, עובד גוף מתוקצב או נציג של גוף שהוא מייצג במועצה יהיה זכאי להחזר הוצאות שהוציא במילוי תפקידו, בשיעורים שיקבע השר, באישור שר האוצר; בסעיף זה, ”עובד המדינה ו"עובד גוף מתוקצב“ – כהגדרתם {{ח:חיצוני|חוק יסודות התקציב#סעיף 32|בסעיף 32 לחוק יסודות התקציב, התשמ״ה–1985}}.

{{ח:סעיף|12|תקופת כהונה}}
{{ח:ת}} חבר המועצה ימונה לתקופה של ארבע שנים, וניתן לשוב ולמנותו לשתי תקופות כהונה נוספות, וכן למנותו שוב לאחר הפסקה של שלוש שנים רצופות לפחות.

{{ח:סעיף|13|פקיעת כהונה והשעיה}}
{{ח:תת|(א)}} חבר המועצה יחדל לכהן לפני תום תקופת כהונתו באחת מאלה:
{{ח:תתת|(1)}} הוא התפטר במסירת כתב התפטרות לשר;
{{ח:תתת|(2)}} הוא הורשע בעבירה שמפאת מהותה, חומרתה או נסיבותיה אין הוא ראוי לשמש חבר המועצה;
{{ח:תתת|(3)}} הוא חדל להיות עובד המשרד הממשלתי או נציג הגוף שאותו הוא מייצג במועצה.
{{ח:תת|(ב)}} הוגש נגד חבר המועצה כתב אישום בשל עבירה שמפאת מהותה, חומרתה או נסיבותיה אין הוא ראוי לשמש כחבר המועצה, רשאי השר להשעותו מכהונתו עד לסיום ההליך בעניינו ולמנות לו ממלא מקום למשך תקופת ההשעיה, לפי הוראות {{ח:פנימי|סעיף 5|סעיף 5}}.

{{ח:סעיף|14|העברה מכהונה}}
{{ח:ת}} השר רשאי, לאחר שנועץ ביושב ראש המועצה, להעביר חבר המועצה מכהונתו לפני תום תקופת כהונתו, לאחר שנתן לו הזדמנות לטעון את טענותיו, בשל אחת מאלה:
{{ח:תת|(1)}} נבצר ממנו דרך קבע למלא את תפקידו;
{{ח:תת|(2)}} הוא נעדר משלוש ישיבות רצופות, של המועצה.
{{ח:תת|(3)}} נתקיימו נסיבות מיוחדות אשר לדעת השר פוסלות אדם מהיות חבר המועצה.

{{ח:סעיף|15|תוקף פעולות}}
{{ח:ת}} קיומה של המועצה, סמכויותיה ותוקף החלטותיה לא ייפגעו מחמת שנתפנה מקומו של חבר מחבריה או מחמת ליקוי במינויו או בהמשך כהונתו, ובלבד שרוב חברי המועצה מכהנים כדין.

{{ח:סעיף|16|מנהל המרכז ותפקידיו}}
{{ח:תת|(א)}} המועצה, באישור השר, תמנה את מנהל המרכז.
{{ח:תת|(ב)}} תפקידי מנהל המרכז הם:
{{ח:תתת|(1)}} לנהל את המרכז – המכון והארכיון;
{{ח:תתת|(2)}} ליישם את החלטות המועצה;
{{ח:תתת|(3)}} להכין את תכנית העבודה השנתית והתקציב השנתי ולהביאם לאישור המועצה;
{{ח:תתת|(4)}} לדווח למועצה על פעילויות המרכז – המכון והארכיון.
{{ח:תתת|(5)}} להכין דוח פעילות שנתי על פעילות המרכז ולהגישו למועצה אחת לשנה.

{{ח:סעיף|17|כהונת המנהל ותנאי העסקתו}}
{{ח:תת|(א)}} מנהל המרכז ימונה לתקופה של חמש שנים, וניתן לשוב ולמנותו מחדש, באישור השר, לתקופת כהונה אחת נוספת.
{{ח:תת|(ב)}} מנהל המרכז יחדל לכהן לפני תום תקופת כהונתו באחת מאלה:
{{ח:תתת|(1)}} הוא התפטר במסירת כתב התפטרות לשר וליושב ראש המועצה;
{{ח:תתת|(2)}} המועצה החליטה על הפסקת כהונתו ברוב של שני שלישים לפחות מכלל חבריה;
{{ח:תתת|(3)}} הוא הורשע בעבירה שמפאת מהותה, חומרתה או נסיבותיה אין הוא ראוי לשמש כמנהל המרכז.
{{ח:תתת|(4)}} המועצה החליטה כי נבצר ממנו דרך קבע למלא את תפקידו.
{{ח:תת|(ג)}} הוגש כתב אישום נגד מנהל המרכז בשל עבירה שמפאת מהותה, חומרתה או נסיבותיה אין הוא ראוי לשמש מנהל המרכז, רשאי השר להשעותו מכהונתו עד לסיום ההליך בעניינו, וימונה לו ממלא מקום למשך תקופת ההשעיה, לפי הוראות {{ח:פנימי|סעיף 16|סעיף 16}}.
{{ח:תת|(ד)}} המועצה, באישור השר ובהתייעצות עם שר האוצר, תקבע את שכרו ואת תנאי העסקתו של מנהל המרכז.

{{ח:סעיף|18|מבקר פנימי}}
{{ח:ת}} למרכז ימונה מבקר פנימי, אשר יפעל בהתאם להוראות {{ח:חיצוני|חוק הביקורת הפנימית|חוק הביקורת הפנימית, התשנ״ב–1992}}; המבקר הפנימי יגיש למועצה דוח על ממצאיו.

{{ח:קטע3|פרק ג סימן ב|סימן ב׳: המכון}}

{{ח:סעיף|19|הקמת המכון}}
{{ח:ת}} המרכז יקים מכון למחקר; המכון יפעל להעמקת הידע ולהעשרתו בכל הקשור לתחומי ההיסטוריה, דברי הימים, הדת, המשפט והתרבות של יהדות אתיופיה.

{{ח:סעיף|20|פעילות}}
{{ח:ת}} המכון יקיים פעילויות אקדמיות לקידום מטרות חוק זה, לרבות קבוצות מחקר, סמינרי מחקר, הרצאות פומביות וכנסים בהשתתפות חוקרים.

{{ח:סעיף|21|ספרייה}}
{{ח:ת}} המכון יקיים ויפעיל ספריית מחקר ועיון שתתמחה בתחומים האמורים {{ח:פנימי|סעיף 19|בסעיף 19}}.

{{ח:סעיף|22|פרסומים}}
{{ח:ת}} המכון יפרסם מחקרים בתחומי פעילותו.

{{ח:סעיף|23|הוועדה המדעית}}
{{ח:תת|(א)}} המועצה, בהתייעצות עם מנהל המרכז, תמנה ועדה מדעית, שתורכב משבעה חברים שהם בעלי מעמד בתחומי המחקר וההוראה האמורים {{ח:פנימי|סעיף 19|בסעיף 19}} במוסדות מוכרים או במוסדות להשכלה גבוהה ומוסדות מחקר בחוץ־לארץ, ומשני נציגים של האקדמיה הלאומית הישראלית למדעים.
{{ח:תת|(ב)}} שניים לפחות מחברי הוועדה המדעית יהיו מקרב יוצאי אתיופיה.
{{ח:תת|(ג)}} הוועדה המדעית תמנה מבין חבריה את יושב ראש הוועדה ואת ממלא מקומו.
{{ח:תת|(ד)}} יושב ראש הוועדה ינהל את ישיבות הוועדה; הוא יזמן את ישיבותיה ויקבע את מועדן, את מקומן ואת סדר יומן.

{{ח:סעיף|24|תפקידי הוועדה המדעית}}
{{ח:תת|(א)}} הוועדה המדעית תאשר תכניות פעולה והצעות שיגיש לה מנהל המרכז, לרבות הצעות להעסקת חוקרים ולביצוע מחקרים, בכל עניין הנוגע לפעילותו האקדמית של המכון.
{{ח:תת|(ב)}} הוועדה המדעית תייעץ למנהל המרכז בכל עניין הנוגע לפעילותו האקדמית של המכון.

{{ח:סעיף|25|הפסקת כהונה}}
{{ח:ת}} הוראות {{ח:פנימי|סעיף 13|סעיפים 13}}, {{ח:פנימי|סעיף 14|14}} {{ח:פנימי|סעיף 15|ו־15}} יחולו, בשינויים המחויבים, גם על חברי הוועדה המדעית.

{{ח:קטע3|פרק ג סימן ג|סימן ג׳: הארכיון}}

{{ח:סעיף|26|הקמת הארכיון}}
{{ח:ת}} המרכז יקים ארכיון; הארכיון יהיה חלק מהגנזך, והוראות {{ח:חיצוני|חוק הארכיונים|חוק הארכיונים}} יחולו עליו.

{{ח:סעיף|27|הטיפול בחומר הארכיוני}}
{{ח:תת|(א)}} הטיפול בחומר ארכיוני הנוגע ישירות ליהדות אתיופיה יהיה נתון לארכיון.
{{ח:תת|(ב)}} השר, לאחר התייעצות עם הגנז ועם מנהל המרכז, יקבע בתקנות את סוגי החומר הארכיוני הנמצא בארכיון המדינה או במוסד ממוסדותיה אשר יועבר לארכיון.
{{ח:תת|(ג)}} חומר ארכיוני כאמור בסעיף קטן (ב) יועבר לארכיון, כמקור או כהעתק, באופן שיורה הגנז.

{{ח:סעיף|28|ממונה על הארכיון}}
{{ח:ת}} הממונה על הארכיון ימונה על ידי מנהל המרכז, באישור הגנז, ויקבל את ההוראות וההנחיות בתחום המקצועי מהגנז.

{{ח:קטע2|פרק ד|פרק ד׳: הוראות כלליות}}

{{ח:סעיף|29|ניגוד עניינים}}
{{ח:תת|(א)}} חבר המועצה, חבר ועדה או עובד המרכז (בסעיף זה – חבר) יימנע מהשתתפות בדיון ומהצבעה בישיבות אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו או לבין תפקיד אחר שלו; חבר לא יטפל במסגרת תפקידו בנושא העלול לגרום לו להימצא במצב כאמור גם מחוץ לישיבות.
{{ח:תת|(ב)}} התברר לחבר כי נושא הנדון בישיבה או מטופל על ידיו עלול לגרום לו להימצא במצב של ניגוד עניינים כאמור בסעיף קטן (א), יודיע על כך ליושב ראש המועצה, ליושב ראש הוועדה או למנהל המרכז, לפי העניין.
{{ח:תת|(ג)}} לעניין סעיף זה, אחת היא אם מילוי התפקיד האחר הוא בתמורה או שלא בתמורה.
{{ח:תת|(ד)}} בסעיף זה –
{{ח:תת|סוג=הגדרה}} ”עניין אישי“ – לרבות עניין אישי של קרובו או עניין של גוף שחבר או קרובו מנהלים או עובדים אחראים בו, או עניין של גוף שיש לכל אחד מהם חלק בהון המניות שלו, בזכות לקבל רווחים, בזכות למנות מנהל או בזכות ההצבעה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות או אדם אחר הסמוך על שולחנו של חבר, ובן זוגו של כל אחד מאלה.

{{ח:סעיף|30|מימון פעילות}}
{{ח:ת}} הקמת המרכז ופעילותו ימומנו מתקציב המדינה בכפוף להוראות {{ח:פנימי|סעיף 31|סעיף 31}}, כפי שדרוש להוצאות קיומו, החזקתו, פיתוחו וניהול מכלול פעילויותיו, ומתרומות ומהכנסות שיהיו למרכז.

{{ח:סעיף|31|תקציב}}
{{ח:תת|(א)}} המועצה תאשר הצעת תקציב שנתי ותגישה לשר ולשר האוצר לשם אישורם.
{{ח:תת|(ב)}} שנת תקציב המרכז תהיה כשנה של תקציב המדינה.

{{ח:סעיף|32|עובדים}}
{{ח:ת}} תנאי העסקתם וקבלתם לעבודה של עובדי המרכז יהיו כשל עובדי המדינה בתפקידים מקבילים, לפי המלצת המועצה, בהתאמות שיקבע השר בהסכמת שר האוצר.

{{ח:סעיף|33|איסור העברת נכסים}}
{{ח:תת|(א)}} המרכז לא יהא רשאי למכור, לשעבד או להעביר בדרך אחרת נכס שבבעלותו, למעט נכסים שפרטים לגביהם, לרבות סוגם ושוויים, נקבעו בתקנות, אלא באישור השר.
{{ח:תת|(ב)}} המרכז לא ייטול הלוואה העולה על סכום שקבע השר בתקנות אלא באישור השר ושר האוצר.

{{ח:סעיף|34|ביצוע ותקנות}}
{{ח:ת}} השר ממונה על ביצוע חוק זה והוא רשאי להתקין תקנות בכל הנוגע לביצועו, לרבות סדרי העבודה של המועצה.

{{ח:סעיף|35|תחילה}}
{{ח:תת|(א)}} תחילתו של חוק זה, למעט {{ח:פנימי|סעיף 5|סעיף 5}}, שישה חודשים מיום פרסומו (להלן – יום התחילה).
{{ח:תת|(ב)}} עד יום התחילה תמונה המועצה לפי {{ח:פנימי|סעיף 5|סעיף 5}}.

{{ח:חתימות|התקבל בכנסת ביום כ״ז באדר התשע״ב (21 במרס 2012).}}
* '''בנימין נתניהו'''
ראש הממשלה
* '''לימור לבנת'''
שרת התרבות והספורט
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]